– Мама мая выратавала мяне сваёй верай. Яна малілася за тое, каб я была жывая і здаровая. Я ж ведаю, што клінічная смерць – гэта не проста адключыўся, дактары ўдарылі цябе дэфібрылятарам і адразу стала ўсё добра. Усе, хто так ці інакш разбіраецца ў медыцыне, ведаюць, што пасля клінічнай смерці могуць быць незваротныя працэсы ў мозгу. Таму і маці мая малілася і прасіла, хаця б у мяне ўсё было добра з галавой.